作者:顧德潤
標題:越調・黃薔薇過慶元貞御水流
內容:紅葉步秋香徑晚，怨翠閣衾寒。笑把霜楓葉揀，寫罷衷情興懶。幾年月冷倚闌干，半生花落盼天顏，九重雲鎖隔巫山。休看作等閒，好去到人間。又止觀光上國，近守禦宮闈。霜染丹楓散綺，葉墜金溝泛水。鳳城春色醉玻璃，龍香墨跡璨珠璣，鸞交天配選簪笄。宮妃直恁痴，題怨寄他誰。套數。